Andrius Konickis

Andrius Konickis (1956 m. kovo 14 d. Vilniuje – 2021 m. birželio 3 d. ten pat)Andrius Konickis 1956 03 14 – 2021 06 03 – Lietuvos filosofas, redaktorius, rašytojas.

 Biografija 
1984–1989 m. studijavo filosofiją Maskvos valstybiniame universitete. Baigęs studijas pradėjo dirbti Filosofijos, sociologijos ir teisės institute (nuo 2010 m. – Lietuvos kultūros tyrimų institutas) Šiuolaikinės filosofijos skyriaus vyresniuoju mokslo darbuotoju. 1996 m. apgynė filosofijos daktaro disertaciją tema „Oskaro Milašiaus filosofinės idėjos“. Nuo 2000 m. iki mirties buvo kultūros žurnalo „Naujoji Romuva“ vyr. redaktorius.

Svarbiausios A. Konickio mokslinių interesų kryptys buvo šiuolaikinė filosofija, filosofija ir poezija, kūrybos problema. Buvo paskelbęs kultūrologinių, filosofinių, literatūrinių darbų žurnaluose „Metai“, „Naujoji Romuva“, „Kultūros barai“, „Vilnius“, laikraštyje „Literatūra ir menas“, Rokiškio krašto kultūros žurnale „Prie Nemunėlio“.Andrius KONICKIS - Lietuvos kultūros tyrimų institutas Andrius Konickis

 Apdovanojimai 
 2007 m. Literatūrinė Juozo Keliuočio premijaAndrius Konickis.
 2020 m. „Varpų“ literatūrinė premijaSveikiname „Varpų“ literatūrinės premijos 2020 laureatus.

 Bibliografija 
 Monografijos 
 ...vienintelėj iš begalybės vietų nuskirtoj. Oskaro Milašiaus filosofinės idėjos. – Vilnius: Lietuvos filosofijos ir sociologijos institutas, 1996, 196 p., ISBN 9986523281.
 Pirmiausia nubusti... Filosofiniai etiudai. – Vilnius: Naujoji Romuva, 2006, 336 p., ISBN 9955976829.
 Iš meilės išminties meilei. Filosofai neprofesionalai Lietuvos filosofijos kontekste. – Vilnius: Naujoji Romuva, 2017, 200 p., ISBN 9786098035506.
 Žinija kaip vertybė ir vertybės žinijoje. – Vilnius: Naujoji Romuva, 2017, 167 p., ISBN 9786098035490.

 Vertimai 
 Ryszard Legutko. Tolerancija. – Vilnius: Kronta, 2006, 262 p. (Atviros Lietuvos knyga), ISBN 9955595760.
 Yves Plasseraud. Mažumos. – Vilnius: Apostrofa, 2006, 196 p., ISBN 9955605227 (su A. Krančiuku).
 Juozapas A. Herbačiauskas. Lietuvos atgimimas lenkiškosios idėjos atžvilgiu. – Vilnius: Regnum, 2001, 69 p., ISBN 9986494532.

 Moksliniai straipsniai 
 Философия любви влюбленного философа, Личность, ценности, границы в фокусе философии И. Канта, М. М. Бахтина и Л. П. Карсавина / Personality, Values, Borders in I. Kant, M. Bakhtin and L. Karsavin’s philosophy, Мурманск: Мурманский арктический государственный университет, 2016, с. 48–54, ISBN 9785422202997.
 Tradicinė krikščionybė – ko gero, sąmoningumo destrukcijos veiksnys. – Naujoji Romuva, 2013, Nr. 4, p. 61–69. ISSN 1392-043X.

 Šaltiniai 

Kategorija:Lietuvos filosofai
Kategorija:Lietuvos redaktoriai
Kategorija:Lietuvos rašytojai